Document ID: 31997D0283

Komisijas Lēmums
(1997. gada 21. aprīlis)
par saskaņotām mērīšanas metodēm dioksīnu un furānu masas koncentrācijas noteikšanai emisijās atmosfērā saskaņā ar Direktīvas 94/67/EK par bīstamo atkritumu sadedzināšanu 7. panta 2. punktu
(97/283/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 94/67/EK (1994. gada 31. decembris) par bīstamo atkritumu sadedzināšanu [1], un jo īpaši tās 7. panta 2. punktu,
tā kā saskaņā ar Direktīvas 94/67/EK 7. panta 2. punktu Kopienas līmenī, ievērojot 16. pantā noteikto procedūru, jānosaka saskaņotas mērīšanas metodes dioksīnu un furānu masas koncentrācijas noteikšanai emisijās atmosfērā;
tā kā šo uzdevumu Komisijai palīdz veikt komiteja, kas izveidota saskaņā ar Direktīvas 94/67/EK 16. pantu;
tā kā šajā lēmumā paredzētie pasākumi saskan ar minētās komitejas atzinumu,
IR PIEŅĒMUSI ŠO LĒMUMU.
1. pants
Direktīvas 94/67/EK 7. panta 2. punktā minētās saskaņotās mērīšanas metodes dioksīnu un furānu masas koncentrācijas noteikšanai emisijās atmosfērā ir šādas Eiropas Standartizācijas komitejas (CEN) izstrādātās mērīšanas metodes: pr EN 1948 (1996. gada jūnijs) "Stacionāro avotu emisijas. PCDD/PCDF masas koncentrācijas noteikšana; 1. daļa - paraugu ņemšana; 2. daļa - ekstrakcija un attīrīšana; 3. daļa - identificēšana un kvantitatīva noteikšana". Pēc galīgās apstiprināšanas CEN iepriekšminētā norāde pr EN 1948 (1996. gada jūnijs) kļūs par norādi EN 1948.
2. pants
Šis lēmums ir adresēts dalībvalstīm.
Briselē, 1997. gada 21. aprīlī

Labels: 7
20